**Z á p i s n i c a**

**zo zasadania obecného zastupiteľstva konaného dňa 19.3. 2021 vo Vyšnom Klátove**

Prítomní: podľa pripojenej prezenčnej listiny

P r o g r a m :

1. Otvorenie

2. Určenie návrhovej komisie, overovateľov zápisnice a zapisovateľa

3. Schválenie programu

4. Kontrola plnenia uznesení

5. Čerpanie rozpočtu za rok 2020

6. Návrh projektu na pumptrackovú dráhu pre mládež – čerpanie z MAS

7. Vydanie knihy II. diel o obci

8. Geodetické zameranie stredu obce

9. Rekonštrukcia osvetlenia /iný spôsob zapojenia svetiel/

10. Rekonštrukcia miestnych komunikácii

11. Rôzne:

- informácia o testovaní občanov

- odstránenie stromov v cintoríne

- návrh na označenie krajníc miestnych komunikácii

12. Návrh na uznesenie

13. Záver

R o k o v a n i e

k bodu č. 1/ Otvorenie

Zasadanie OZ otvoril a viedol starosta obce Ondrej Jusko. Oboznámil prítomných s programom zasadania, ktorý bol jednomyseľne schválený.

k bodu č. 2/ Voľba návrhovej komisie, overovateľov zápisnice a zapisovateľa

Do návrhovej komisie boli navrhnutý Ing. Alena Cirnerová a Ing. Vieru Ruščák Balogová. Za overovateľov zápisnice boli určený Jozef Macko a František Harčár. Za zapisovateľku bola určená Dana Michalanská.

k bodu č. 3/ Schválenie programu zasadania

Starosta predniesol program zasadania ktorý bol poslancami schválený .

k bodu č. 4/ Kontrola plnenia uznesenia

Starosta po prečítaní kontroly plnenia uznesenia konštatoval, že uznesenie z predchádzajúceho OZ bolo splnené.

k bodu č. 5/ Čerpanie rozpočtu za rok 2020

Kontrolórka obce oboznámila poslancov s podrobným čerpaním rozpočtu za rok 2020. Poslanci čerpanie jednomyseľne schválili.

k bodu č. 6/ Návrh projektu na pumptrackovú dráhu pre mládež – čerpanie z MAS

V tomto bode starosta obce informoval poslancov, že z MAS môžeme čerpať finančné prostriedky na projekt – pumptrackovú dráhu pre mládež, ktorú by sme urobili vedľa multifunkčného ihriska. Táto dráha by mala mať dĺžku 35 m a šírku 13 m. Poslanci tento projekt jednomyseľne odsúhlasili.

k bodu č.7/ Vydanie knihy II. diel o obci

Starosta informoval poslancov, že II. diel knihy o obci je v konečnej fáze. Kniha zachycuje novodobé dejiny obce. Jej obsahom je novodobá kultúra zábava, šport a iné zaujímavosti. Robí sa prieskum trhu na tlač Priemerná cena za jeden výtlačok s DPH v 300 ks náklade je 10 €. Poslanci odsúhlasili aby sa pokračovalo v procese vydania knihy.

k bodu č. 8/ Geodetické zameranie stredu obce

V tomto bode starosta informoval poslancov o tom, že stred obce, kde sa nachádza detské ihrisko a zastávka autobusu by bolo potrebné vysporiadať. Obec v tejto časti už má určitý podiel ale sú tam aj iní vlastníci s ktorými odkúpenie podielu bude potrebne prerokovať.

k bodu č. 9/ Rekonštrukcia osvetlenia /iný spôsob zapojenia svetiel/

Tu hovoril starosta o tom, že už prešlo 5 rokov teda bola ukončená záručná doba verejného osvetlenia Preto je potrebne pristúpiť k jednoduchšej verzii riadenia a časového nastavenia osvetlenia. Ušetria sa náklady na údržbu tým že niektoré nastaviteľné úkony sa budú prevádzať na úrovni obce a nie na úrovni servisu. . Poslanci jednomyseľne odsúhlasili tento spôsob zapojenia svetiel.

k bodu č. 10/ Rekonštrukcia miestnych komunikácii

Máme ušetrené finančné prostriedky na rezervnom účte, ktoré by sme mohli čerpať na rekonštrukciu miestnych komunikácii, ktoré sú v zlom stave. Jedná sa o miestnu komunikáciu idúcu na Brahoz a miestnu komunikáciu idúcu k poľnej ceste idúcej do čaksu. Tento bod programu bol poslancami schválený.

k bodu č. 11/ Rôzne:

- informácia o testovaní občanov

Starosta informoval poslancov , že pravidelne sa testovať chodí okolo 200 občanov.

- odstránenie stromov v cintoríne

V tomto bode starosta informoval poslancov, že v cintoríne môžeme zrezať 5 stromov, na ktoré sme dostali povolenie zo životného prostredia. Zrezanie týchto 5 stromov by dodavateľsky stálo 350€.

Podal tiež informáciu že existuje firma ktorá ponuka prepožičanie plošiny napr. aj na rekonštrukciu VO za 20 €/ 1hod. Poslanci tento bod jednomyseľne schválili.

- návrh na označenie krajníc miestnych komunikácii

Bolo navrhnuté, aby sa označili krajnice miestnych komunikácii.. Jedná sa o komunikáciu idúcu smerom k PD Klátov nakoľko keď napadne sneh nie je viditeľný rigol a dochádza k tomu, že vozidlo spadne do rigolu. Z toho dôvodu je potrebné uložiť okolo komunikácie označovníky. Jeden označovnik s DPH stoji 10€

k bodu č. 11/ Návrh na uznesenie

k bodu č. 12/ Záver

Po ukončení programu starosta obce poďakoval všetkým prítomným za ich aktívnu účasť.

Overovatelia zápisnice: Starosta obce:

Jozef Macko Ondrej Jusko

František Harčár